Aurélie Valognes

Aurélie Valognes (Châtenay-Malabry, 1983ko apirila) eleberrigilea da. 2016az geroztik, Frantzian gehien saltzen diren hamar egileen artean egon ohi da.

 Biografia 
Aurélie Valognes 1983an jaio zen, Senako Gainak departamenduko Châtenay-Malabry herrian, familia xume batean: aita automobil-tindatzailea da, eta amak haurtzaindegian lan egiten du. Gaztaroa Massyn igaro zuen, Essonne departamenduko aldameneko herri batean...

Milanen (Italia) hasi zen idazten. Bretainian bizi da orain.

2014ko uztailean, bere lehen eleberria argitaratu zuen, Mémé dans les orties: 1 000 000 ale baino gehiago saldu ziren, eta hamabost herrialde baino gehiagotan itzuli zuten (Estatu Batuak, Erresuma Batua, Alemania, Italia, Hego Korea, Txina, Eslovenia, etab.). Hasieran autoedizioan argitaratua, Amazon KDP plataformaren bidez, non hasierako arrakasta izan zuen, hau, Livre de Pochen argitaratutako bertsioan, 2016ko argitalpen-arrakastetako bat izan zen.. Sophie de Closetsek Fayard edizioetara eraman zuen Aurélie Valognes, 2017an.

Eleberri bat argitaratu du urtero 2016tik 2023ra, eta bere eleberri bakoitza argitalpen urteko salduenen artean dago. Au petit bonheur la chance liburua "2018 urteko liburuen" artean dago, Lire literatur aldizkariaren arabera . .

Bere eleberriek gizarte-gaiak jorratzen dituzte, hala nola, klase-transfugak, porrot akademikoa, emakumeen eskubideak, adinekoen bakardadea eta ingurumena.

2022ko maiatzean, François Ravard marrazkilariarekin bat egin zuen Flammarion Jeunesse argitaletxeakk argitaratutako Clovis et Oups gazte-saila abiarazteko  .

 Konpromisoak 

 Irakurketaren demokratizazioa 
Aurélie Valognesek liburuak gehaigo irakurtzearen aldeko apustua egin du, batez ere gazteek. "Isilik, irakurtzen ari gara!” elkarteko amabitxia da, eta eskolak eta unibertsitateak bisitatzen ditu irakurtzearen plazerra sustatzeko..

 Haurren hezkuntza 
Beste egile batzuekin, Aurélie Valognesek erbestearen gaiari buruzko bilduma batean parte hartzen du, 2018ko haur literaturako UNICEF sariaren baitan.

 Emakumeen eskubideak 
Bere eleberrietan, Aurélie Valognesek feminismoaren auzia ere jorratzen du: abortatzeko eskubidea Au petit bonheur la chance liburuan, eta buruko karga En voiture, Simone. 2020ko otsailean, tribuna bat ere sinatu zuen, argitaletxeen industrian sexu-indarkeria eta jokabide sexista salatzeko.

 Obrak 

 Eleberriak 

 Mémé dans les orties, 2014, autoedizioa eta éditions Michel Lafon .
 Nos adorables belles-filles, 2016, éditions Michel Lafon, En voiture, Simone berrizendatua, liburua Livre de Pochen agertu zenean, 2017an 
 Minute, Papillon!, 2017, éditions Fayard Mazarine 
 Au petit bonheur la chance, 2018, éditions Fayard Mazarine 
 La Cerise sur le gâteau, 2019, éditions Fayard Mazarine 
 Né sous une bonne étoile, 2020, éditions Fayard Mazarine 
 Le Tourbillon de la vie, 2021, éditions Fayard 
 La Ritournelle, 2022, éditions Fayard
 L'Envol, 2023, éditions Fayard
 La Lignée, 2024, éditions Fayard

 Gazte literatura 

 Le Loup qui préférait les carottes, 2020, éditions Michel Lafon 
 Clovis et Oups, éditions Flammarion Jeunesse
 La Belle Vie, 2022
 Marins d'eau douce, 2022
 Le père Noël perd la boule, 2022
 Sauve qui peut, 2023

 Ipuina 

 Le Marchand de bonheur, À peine entré dans la librairie... La Griffe noire, 30 ans antologian, Paris: Télémaque, 06/2018, 305-315 or.. 

 Lan kolektibo batean parte hartzea 

 L’Enfance, c’est… / 120 autore; Jack Kochek ilustratutako testuak; hitzaurrea. Aurélie Valognes. Paris : Le Livre de poche, 2020ko azaroa. 

 Erreferentziak 

 Kanpo estekak 

Kategoria:1983ko jaiotzak
Kategoria:Wikipedia:Autoritate kontrola duten artikuluak
Kategoria:Idazleak
Kategoria:Emakume idazleak
Kategoria:Frantziako idazleak
Kategoria:XXI. mendeko idazleak